title: 2011/604/ES: 2011 m. gegužės 10 d. Europos Parlamento sprendimas dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/224

         EUROPOS PARLAMENTO SPRENDIMAS
   2011 m. gegužės 10 d.
   dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo
   (2011/604/ES)
   EUROPOS PARLAMENTAS,

               —

               atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutinių metinių ataskaitų kartu su Agentūros atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0145/2011),

               1.

               patvirtina Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, kad Agentūros 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 40.

      (2)  OL L 248, 2002 9 16, p. 1.

      (3)  OL L 349, 2004 11 25, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos operatyvaus bendradarbiavimo prie Europos Sąjungos valstybių narių išorės sienų valdymo agentūros 2009 finansinių metų galutinių metinių ataskaitų kartu su Agentūros atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2004 m. spalio 26 d. Tarybos reglamentą (EB) Nr. 2007/2004, įsteigiantį Europos operatyvaus bendradarbiavimo prie Europos Sąjungos valstybių narių išorės sienų valdymo agentūrą (3), ypač į jo 30 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0145/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi 2010 m. gegužės 5 d. Parlamentas Europos operatyvaus bendradarbiavimo prie Europos Sąjungos valstybių narių išorės sienų valdymo agentūros vykdomajam direktoriui patvirtino, kad Agentūros 2008 finansinių metų biudžetas įvykdytas (5), ir savo prie sprendimo dėl biudžeto įvykdymo patvirtinimo pridėtoje rezoliucijoje, inter alia:

                              —

                              išreiškė susirūpinimą tuo, kad Audito Rūmai nustatė daug trūkumų, į kuriuos jie atkreipė dėmesį jau 2006 m. ir 2007 m. metinėse ataskaitose, ypač susijusių su:

                                          i)

                                          didele perkeltų arba panaikintų asignavimų dalimi (atitinkamai 49 % 2008 m. turimų asignavimų nebuvo panaudota, beveik 69 % – 2007 m. ir 55 % – 2006 m.);

                                          ii)

                                          tuo, kad teisiniai įsipareigojimai buvo prisiimti nepatvirtinus atitinkamų biudžetinių įsipareigojimų;

                                          iii)

                                          tuo, kad, Audito Rūmų nuomone, įdarbinimo procedūros neatitinka taisyklių, ypač atsižvelgiant į skaidrumą ir nediskriminacinį taikomų procedūrų pobūdį,

                              —

                              ragino Agentūrą gerinti savo finansų valdymą, ypač atsižvelgiant į didesnį jos 2007 ir 2008 finansinių metų biudžetą;

                  C.

                  kadangi 2008 m. buvo ketvirtieji ištisi Agentūros veiklos metai;

                  D.

                  kadangi Agentūros 2009 m. biudžetas buvo 88 800 000 EUR, t. y. beveik 28 % didesnis nei praėjusiais metais;

                  1.

                  su džiaugsmu pažymi, kad Audito Rūmai galėjo pateikti pagrįstą patikinimą, kad Agentūros 2009 finansinių metų metinės ataskaitos visais esminiais aspektais yra patikimos ir visos pagal jas vykdytos finansinės operacijos yra teisėtos ir tvarkingos;

         Reikšmingas biudžeto padidėjimas

                  2.

                  pažymi, kad per pastaruosius ketverius metus Agentūros biudžetas labai išaugo; pažymi, kad 2009 m. biudžetas, palyginti su 2006 finansiniais metais (19 200 000 EUR), padidėjo daugiau kaip tris kartus;

         Veikla

                  3.

                  palankiai vertina tai, kad Agentūros valdančioji taryba 2009 m. birželio mėn. priėmė daugiametį 2010–2013 m. planą, nepaisant to, kad tai nenumatyta pagrindiniame Agentūros reglamente; pabrėžia šio daugiamečio plano svarbą tam, kad Agentūra galėtų geriau planuoti savo veiklą ir įvertinti riziką; vis dėlto ragina Agentūrą skubiai susieti savo darbo programas su finansinėmis prognozėmis;

                  4.

                  vėl ragina Agentūrą lentelėje, kuri turi būti pridėta prie kitos Audito Rūmų ataskaitos, pateikti operacijų, atliktų tais metais, kurių biudžeto įvykdymas tvirtinamas, palyginimą su ankstesnių finansinių metų operacijomis, kad biudžeto įvykdymą tvirtinanti institucija galėtų veiksmingiau įvertinti Agentūros veiklą skirtingais metais;

                  5.

                  pritaria Agentūros iniciatyvai 2009 m. pradėti naudoti vadinamąją FRONTEX veiklos valdymo sistemą siekiant geriau informuoti Agentūros valdančiąją tarybą suteikiant jai duomenis apie Agentūros veiklos poveikį; pažymi, kad šios naujos sistemos tikslas – skatinti atsiskaitymą, kuris būtų labiau orientuotas į rezultatus ir apimtų sąnaudų ir rezultatų rodiklius; tačiau ragina Agentūrą teikti informaciją apie savo veiklos poveikį ir apie tai informuoti biudžeto įvykdymą tvirtinančią instituciją;

                  6.

                  pažymi, kad Agentūros biudžeto įvykdymo patvirtinimas ir toliau turėtų būti grindžiamas jos visus metus vykdyta veikla;

         Bendradarbiavimas su valstybėmis narėmis

                  7.

                  ragina Agentūrą gerinti finansų valdymą, susijusį su valstybių narių patirtų išlaidų kompensavimu, kartu su tomis valstybėmis narėmis nustatant problemos priežastis, kad bendradarbiaujant su jomis būtų surasti tinkami sprendimai;

         Asignavimų perkėlimas į kitą laikotarpį ir panaikinimas

                  8.

                  išreiškia susirūpinimą tuo, kad Audito Rūmai pranešė apie asignavimų perkėlimus, apie kuriuos jie jau pranešė savo 2006 m., 2007 m. ir 2008 m. metinėse ataskaitose; ypač apgailestauja dėl didelio asignavimų perkėlimų į kitus laikotarpius ir panaikinimų lygio nuo 2006 m.;

                  9.

                  taigi ragina Agentūrą pagerinti asignavimų panaudojimo lygį nustatant tinkamas instrukcijas ir procedūras, kurias taikant būtų atliekama potencialių perkėlimų į kitą laikotarpį analizė, siekiant sumažinti perkeliamų asignavimų sumą iki minimalaus lygio; mano, jog taip pat svarbu užtikrinti, kad Agentūra gerintų veiklos programavimą ir stebėseną;

                  10.

                  taip pat yra susirūpinęs dėl to, kad Agentūra turėjo panaikinti asignavimus (13 900 000 EUR 2009 m. ir 13 000 000 EUR 2008 m.);

                  11.

                  pažymi, kad Audito Rūmai pranešė apie 28 biudžeto asignavimų perkėlimus dėl to, kad biudžeto rengimo procedūros buvo nepakankamai tikslios; taip pat atkreipia dėmesį į tai, kad iki 2009 m. pabaigos II antraštinės dalies „Administracinės išlaidos“ šešios biudžetinės eilutės iš 39 nebuvo panaudotos ir 35 % atitinkamų asignavimų buvo panaikinta;

                  12.

                  pabrėžia, kad didelė perkeltų arba panaikintų asignavimų dalis reiškia, kad Agentūra nesugeba valdyti tokio itin padidėjusio biudžeto; kelia klausimą, ar nebūtų atsakingiau, jei biudžeto valdymo institucijos, ateityje priimdamos sprendimus dėl Agentūros biudžeto padidinimo, būtų atidesnės ir atsižvelgtų į tai, kiek laiko reikia norint pradėti vykdyti naują veiklą; taigi ragina Agentūrą jam pateikti išsamesnę informaciją apie būsimų įsipareigojimų įvykdomumą;

                  13.

                  vis dėlto pritaria Agentūros iniciatyvai toliau plėtoti jos su subsidijomis susijusiose sutartyse nustatytų terminų planavimo ir laikymosi kontrolės sistemą; taip pat pažymi, kad nuo 2009 m. Agentūra atliko su jos veikla susijusios rizikos vertinimą ir vykdė rizikos valdymą;

         Dotacijų valdymas

                  14.

                  atkreipia dėmesį į tai, kad antrais metais iš eilės Audito Rūmai pranešė, jog Agentūra vykdė mokėjimus remdamasi vienašaliais sprendimais dėl dotacijų, kuriuos pasirašė Agentūra, nors galiojančiose taisyklėse nenumatyta tokio pobūdžio priemonė; pažymi, kad 2009 m. išmokėta suma siekė daugiau kaip 28 000 000 EUR ir kad 2008 m. ji siekė 17 000 000 EUR; vis dėlto palankiai vertina Agentūros iniciatyvą pasirašyti partnerystės pagrindų susitarimą su valstybių narių sienų apsaugos tarnybomis, kuria ji reaguoja į Audito Rūmų pastabas;

                  15.

                  ragina Agentūrą pagerinti savo dotacijų valdymą:

                              —

                              atliekant dotacijų gavėjų kontrolę vietoje,

                              —

                              skatinant standartines vieneto sąnaudas pagal kategoriją vietoj dotacijų, teikiamų remiantis reikalavimus atitinkančių išlaidų atlyginimu,

                              —

                              aiškiai apibūdinant veikėjų pareigas, jiems apie jas pranešant ir stebint jų vykdymą,

                              —

                              pateikiant visų veikėjų suderintą veiklos planą;

         Veiklos biudžeto tikslumas

                  16.

                  susirūpinęs pažymi, kad Audito Rūmai pranešė, jog patikrinus 8 išankstinio finansavimo pasienio tarnyboms atvejus paaiškėjo, kad 27 % išlaidų yra pervertintos; taip pat pažymi, kad 2009 m. užbaigtų veiksmų atveju turėjo būti išduoti daugiau kaip 40 susigrąžinimo pavedimų, siekiant atgauti sumokėtus per didelius avansus;

         Žmogiškieji ištekliai

                  17.

                  palankiai vertina Agentūros iniciatyvą imtis reikalingų priemonių, kad pagal Parlamento rekomendacijas padidintų savo įdarbinimo procedūrų objektyvumą ir skaidrumą; iš esmės pažymi, kad Agentūra patvirtino savo atrankos komiteto nariams skirtas įgyvendinimo taisykles ir vidaus gaires; ypač džiaugiasi tuo, kad Agentūra 2010 m. lapkričio mėnesį parengė įdarbinimo politiką, kuri apima šiuos konkrečius veiksmus: terminų laikymąsi skiriant atrankos komiteto narius, išankstinį pokalbio klausimų ir testo raštu turinio parengimą, anoniminį testų raštu vertinimą; pavyzdinių atsakymų į pokalbio klausimus ir į testo raštu klausimų parengimą, visų įdarbinimo procedūrų protokolų rengimą, įdarbinimo priemonės parengimą, kurią būtų pradėta taikyti 2011 m. siekiant palengvinti įdarbinimo ir atrankos procesą;

         Vidaus auditas

                  18.

                  pripažįsta, kad Vidaus audito tarnyba (VAT) 2009 m. atliko dotacijų valdymo auditą, siekdama įvertinti šiuos dalykus: metinį dotacijų planavimą, naudojamą teisinę priemonę, dotacijų panaudojimą ir kontrolę bei atsiskaitymą;

                  19.

                  pripažįsta, kad iš 19 rekomendacijų, kurias pateikė VAT, atsižvelgdama į ankstesnes rekomendacijas, 6 rekomendacijos įgyvendintos tinkamai ir veiksmingai, 10 rekomendacijų dar įgyvendinamos ir 3 rekomendacijos įgyvendintos, tačiau tai dar turi patikrinti VAT; vis dėlto ragina Agentūros direktorių informuoti biudžeto įvykdymą tvirtinančią instituciją apie rekomendacijas, kurias VAT laiko labai svarbiomis, ir su jomis susijusius veiksmus, kurių imtasi;

                  20.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 40.

         (2)  OL L 248, 2002 9 16, p. 1.

         (3)  OL L 349, 2004 11 25, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 211.

         (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2013/594/ES: 2013 m. balandžio 17 d. Europos Parlamento sprendimas dėl Europos vertybinių popierių ir rinkų institucijos 2011 finansinių metų biudžeto įvykdymo patvirtinimo#2013 m. balandžio 17 d. Europos Parlamento rezoliucija su pastabomis, sudarančiomis neatskiriamą sprendimo dėl Europos vertybinių popierių ir rinkų institucijos 2011 finansinių metų biudžeto įvykdymo patvirtinimo dalį

text:
16.11.2013

               LT

               Europos Sąjungos oficialusis leidinys

               L 308/282

         EUROPOS PARLAMENTO SPRENDIMAS
   2013 m. balandžio 17 d.
   dėl Europos vertybinių popierių ir rinkų institucijos 2011 finansinių metų biudžeto įvykdymo patvirtinimo
   (2013/594/ES)
   EUROPOS PARLAMENTAS,

               —

               atsižvelgdamas į Europos vertybinių popierių ir rinkų institucijos 2011 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Europos vertybinių popierių ir rinkų institucijos 2011 finansinių metų galutinių metinių ataskaitų kartu su institucijos atsakymais (1),

               —

               atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

               —

               atsižvelgdamas į Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

               —

               atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (4), ypač į jo 64 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir VI priedą,

               —

               atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A7-0115/2013),

               1.

               patvirtina Europos vertybinių popierių ir rinkų institucijos vykdomajam direktoriui, kad institucijos 2011 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Europos vertybinių popierių ir rinkų institucijos vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Martin SCHULZ

            Generalinis sekretorius

         Klaus WELLE

      (1)  OL C 388, 2012 12 15, p. 157.

      (2)  OL L 248, 2002 9 16, p. 1.

      (3)  OL L 298, 2012 10 26, p. 1.

      (4)  OL L 331, 2010 12 15, p. 84.

      (5)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2013 m. balandžio 17 d.
      su pastabomis, sudarančiomis neatskiriamą sprendimo dėl Europos vertybinių popierių ir rinkų institucijos 2011 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Europos vertybinių popierių ir rinkų institucijos 2011 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Europos vertybinių popierių ir rinkų institucijos 2011 finansinių metų galutinių metinių ataskaitų kartu su institucijos atsakymais (1),

                  —

                  atsižvelgdamas į 2013 m. vasario 12 d. Tarybos rekomendaciją (05753/2013 – C7-0041/2013),

                  —

                  atsižvelgdamas į Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2012 m. spalio 25 d. Europos Parlamento ir Tarybos reglamentą (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (3), ypač į jo 208 straipsnį,

                  —

                  atsižvelgdamas į 2010 m. lapkričio 24 d. Europos Parlamento ir Tarybos reglamentą (ES) Nr. 1095/2010, kuriuo įsteigiama Europos priežiūros institucija (Europos vertybinių popierių ir rinkų institucija) ir iš dalies keičiamas Sprendimas Nr. 716/2009/EB bei panaikinamas Komisijos sprendimas 2009/77/EB (4), ypač į jo 64 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento 185 straipsnyje (5), ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir VI priedą,

                  —

                  atsižvelgdamas į Biudžeto kontrolės komiteto pranešimą ir Ekonomikos ir pinigų politikos komiteto nuomonę (A7-0115/2013),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog Europos vertybinių popierių ir rinkų institucijos (toliau – institucija) 2011 finansinių metų metinės finansinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi institucija – tai naujai sukurta agentūra, kurios buveinė yra Paryžiuje ir kuri buvo įsteigta pagal Reglamentą (ES) Nr. 1095/2010, o kaip nepriklausoma institucija oficialiai pradėjo veiklą 2011 m. sausio 1 d.;

                  C.

                  kadangi reikėtų atsižvelgti į tai, jog institucija teisiškai pertvarkyta iš savo pirmtako Europos vertybinių popierių rinkos priežiūros institucijų komiteto (EVPRPIK) (Prancūzijos asociacija), ir dėl to ji, be naujų įgaliojimų, dar perėmė visas esamas ir vykdomas EVPRPIK užduotis ir pareigas (visas EVPRPIK turtas, įsipareigojimai ir visa neužbaigta veikla buvo automatiškai perduoti naujai sukurtai institucijai);

                  D.

                  kadangi institucija yra sudėtinė Europos finansų priežiūros institucijų sistemos dalis ir veiklą vykdo glaudžiai bendradarbiaudama su panašiomis institucijomis: Europos bankininkystės institucija ir Europos draudimo ir profesinių pensijų institucija (jungtiniame komitete), taip pat su Europos sisteminės rizikos valdyba;

                  E.

                  kadangi bendras institucijai skirtas biudžetas 2011 m. sudarė 16 964 913,92 EUR;

                  F.

                  kadangi, remiantis institucijos steigiamuoju reglamentu (6), 60 % 2011 m. biudžeto buvo finansuojama valstybių narių ir Europos laisvosios prekybos asociacijos (ELPA) šalių įnašais, o 40 % – iš Sąjungos biudžeto;

                  G.

                  kadangi 2011 m. pabaigoje institucija įregistravo teigiamą 4 457 244,82 EUR (7) biudžeto rezultatą (atskaičiavus valiutų keitimo kurso skirtumus, kurie sudarė 4 645,56 EUR), kuris tuomet buvo įregistruotas sąskaitose kaip įsipareigojimas Komisijai;

         Biudžeto ir finansų valdymas

                  1.

                  pažymi, kad, remiantis metinėmis finansinėmis ataskaitomis, pradinis Sąjungos įnašas į institucijos biudžetą 2011 m. buvo 6 784 000 EUR; pažymi, kad tai pirmieji institucijos veiklos metai;

                  2.

                  remdamasis metinėmis finansinėmis ataskaitomis nurodo, kad bendras institucijos 2011 m. biudžetas buvo 16 964 913,92 EUR (įskaitant 9 857 457,23 EUR sumą, gautą iš valstybių narių, 257 288,76 EUR sumą, gautą kaip įnašą iš stebėtojų, ir 66 167,93 EUR sumą, kuri priskiriama „Kitoms įplaukoms“);

                  3.

                  ragina Komisiją, kai bus vykdomas kitas agentūrų darbo ir finansavimo tvarkos persvarstymas, ištirti naujas ilgalaikio institucijos finansavimo, kurį taikant būtų užtikrintas jos nepriklausomumas, galimybes; Komisija agentūrų veiklos persvarstymo rezultatus turi pateikti ne vėliau kaip 2014 m. sausio 2 d.;

                  4.

                  ragina Komisiją įvertinti galimybę pateikti pasiūlymą, pagal kurį būtų užtikrinama, kad Europos priežiūros institucijų biudžetai būtų finansuojami tik iš ES biudžeto;

                  5.

                  susirūpinęs pažymi, kad taikomos Finansinio reglamento nuostatos nėra visiškai pritaikytos prie institucijos finansavimo sistemos, nes 60 % biudžeto finansuojama iš valstybių narių ir ELPA šalių įnašų; mano, kad šį klausimą reikėtų aptarti vėliausiai per kitą Finansinio reglamento persvarstymą, susijusį su agentūromis, ir ragina Komisiją įvertinti šią padėtį ir pateikti biudžeto įvykdymą tvirtinančiai institucijai pranešimą šiuo klausimu;

                  6.

                  remdamasis metinėmis finansinėmis ataskaitomis pažymi, kad 2011 m. institucija daugiausia dėmesio skyrė įsisteigimui ir tolesnei plėtrai;

                  7.

                  pažymi, kad svarbu tinkamai derinti, viena vertus, skirtą biudžetą ir turimus etatus ir, antra vertus, institucijai pavestas užduotis, kadangi esant nesuderinamumui darbuotojų skaičius gali tapti nesubalansuotas atsižvelgiant, pirma, į institucijos darbuotojų įdarbinimą ir, antra, į nacionalinių ekspertų įtraukimą; yra susirūpinęs dėl to, kad Komisija pakeitė institucijos pasiūlytą etatų planą ir aiškiai to nenurodė; ragina Komisiją užtikrinti visapusišką skaidrumą šiuo ir kitais klausimais;

                  8.

                  atkreipia dėmesį į tai, kad 2012 m. gruodžio mėn. pateiktose TVF atlikto Sąjungos finansų sektoriaus vertinimo preliminariose išvadose buvo išreikštas susirūpinimas ir pateiktos rekomendacijos padidinti Europos priežiūros institucijų išteklius ir galias, kad jos galėtų sėkmingai vykdyti savo įgaliojimus, tuo pat metu didinant jų veiklos nepriklausomumą;

                  9.

                  remdamasis metinėmis finansinėmis ataskaitomis nurodo, kad institucijos inauguraciniame posėdyje 2011 m. sausio 11 d. valdyba priėmė ir patvirtino pagrindines finansines taisykles ir institucijos finansinį reglamentą, kad ji galėtų vykdyti savo įgaliojimus kaip Europos institucija;

         Performavimas iš Europos vertybinių popierių rinkos priežiūros institucijų komiteto (CESR)

                  10.

                  remdamasis metinėmis finansinėmis ataskaitomis nurodo, kad politinis sprendimas 2011 m. sausio mėn. performuoti Europos vertybinių popierių rinkos priežiūros institucijų komitetą į instituciją buvo priimtas 2010 m. rugsėjo mėn., taigi institucijai įsteigti liko tik keturi mėnesiai, kai tuo tarpu vertinama, kad įprastas laikas tokiai užduočiai atlikti yra dveji metai;

                  11.

                  pažymi, kad pirmasis 2011 m. ketvirtis buvo skirtas turto perkėlimui iš CESR į instituciją ir Sąjungos taisyklių, susijusių su finansinėmis procedūromis, įdarbinimu ir viešaisiais pirkimais, įdiegimui bei su jomis susijusių mokymų vykdymui; taip pat pažymi, kad antrąjį 2011 m. ketvirtį institucija kėlėsi į savo patalpas, nes 2010 m. gruodžio mėn. buvo pasirašyta nauja nuomos sutartis; pažymi, kad naujose patalpose nuo 2011 m. kovo mėn. iki birželio mėn. buvo vykdomi darbai;

                  12.

                  remdamasis metinėmis finansinėmis ataskaitomis nurodo, kad trečiąjį ir ketvirtąjį ketvirtį po to, kai buvo persvarstyta institucijos organizacinė struktūra ir įdarbinimo tvarka, įdarbinti nauji vadovai (2011 m. balandžio mėn. įdarbintas naujas pirmininkas, o 2011 m. birželio mėn. – naujas vykdomasis direktorius) ir pradėta vykdyti veikla;

                  13.

                  pažymi, kad institucija nurodo, jog, atsižvelgiant į išvardytus dalykus ir ribotą pasiruošimo laiką pradėti veiklą, galima paaiškinti nepakankamą biudžetinių lėšų panaudojimą 2011 m.;

         Apskaitos sistema

                  14.

                  remdamasis metinėmis finansinėmis ataskaitomis pažymi, kad 2011 m. pradžioje institucijos priimta standartinė ir bendra biudžeto struktūra turėjo būti adaptuota atsižvelgiant į realias reikmes;

                  15.

                  remdamasis metinėmis finansinėmis ataskaitomis pažymi, kad 2011 m. balandžio mėn. institucija pradėjo taikyti kaupiamąją apskaitą (ABAC) – biudžeto apskaitai skirtą sistemą, kurią naudoja Komisija; taip pat pažymi, kad pereinamuoju laikotarpiu nuo 2011 m. sausio mėn. iki balandžio mėn. institucija taikė skaičiuokle pagrįstą sistemą, o balandžio mėn. galutinai perėjo prie Komisijos naudojamos ABAC/SAP sistemos;

                  16.

                  remdamasis metinėmis finansinėmis ataskaitomis pažymi, kad biudžetinės sąskaitos tvarkomos taikant ABAC sistemą, o bendros sąskaitos – taikant SAP sistemą, kuri turi tiesioginę sąsają su Komisijos bendra apskaitos sistema; taip pat pažymi, kad įvairios biudžetinės ir finansinės ataskaitos paruoštos naudojantis ataskaitų kūrimo priemone „Business Objects“;

                  17.

                  pažymi, kad institucija nurodo, jog 2011 m. taikant visapusiškos kontrolės koncepciją atliktas jos apskaitos sistemos patvirtinimas, ir ragina instituciją biudžeto įvykdymą tvirtinančiai institucijai pateikti tolesnių veiksmų 2012 m. ataskaitą „Apskaitos sistemų patvirtinimas“ laikantis Komisijos (Biudžeto GD) nurodytų kriterijų;

         Biudžeto vykdymas

                  18.

                  remdamasis metinėmis finansinėmis ataskaitomis nurodo, kad 2011 m. pabaigoje užfiksuoti institucijos biudžeto vykdymo rodikliai yra 75,7 % (įsipareigojimai) ir 62,5 % (mokėjimai);

                  19.

                  remdamasis metinėmis finansinėmis ataskaitomis (8) nurodo, kad iš 2011 į 2012 m. perkelta 1 901 218,61 EUR įsipareigojimams skirta suma, iš kurios maždaug 250 000 EUR gali prireikti vėliau panaikinti;

                  20.

                  pažymi, kad įsipareigojimų panaudojimo lygis buvo 84,95 % pagal I antraštinę dalį („Personalo išlaidos“) ir 82,46 % pagal II antraštinę dalį („Administracinės išlaidos“); pažymi, kad 2011 m. buvo pertvarkymo iš CESR į Europos instituciją metai, taip pat pasiruošimo vykdyti naujas procedūras ir užduotis metai; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti lygius, nes žemi lėšų panaudojimo lygiai rodo, jog esama sunkumų planuojant ir vykdant biudžetą;

                  21.

                  pažymi, kad dabar yra pradinis institucijos augimo etapas; pažymi, kad todėl atlyginimams skirtas biudžetas buvo didesnis, nei jo prireikė, nes ne visi darbuotojai galėjo būti įdarbinti metų pradžioje; taip pat pažymi, kad tai, jog darbuotojų skaičius buvo mažesnis, nei iš pradžių numatyta biudžete, turėjo atitinkamą poveikį lėšų panaudojimo lygiui pagal II antraštinę dalį;

                  22.

                  pažymi, kad visi biudžetiniai perkėlimai atlikti pagal tą pačią antraštinę dalį, išskyrus bendrą 250 000 EUR perkėlimą – ši suma perkelta iš I antraštinės dalies į II antraštinę dalį siekiant padėti padengti naujų patalpų remonto išlaidas;

                  23.

                  remdamasis metinėmis finansinėmis ataskaitomis pažymi žemą įsipareigojimų panaudojimo lygį (46,92 %) pagal III antraštinę dalį („Veiklos išlaidos“); pažymi, kad maždaug 1 000 000 EUR įsipareigojimams skirta suma pagal III antraštinę dalį buvo perkelta siekiant apmokėti informacinių technologijų (IT) projektus, kurie sudarė dalį 2011 m. darbo programos, tačiau dėl su teisėkūros procesu susijusių vėlavimų jų pradžios data atidėta; ragina instituciją informuoti biudžeto įvykdymą tvirtinančią instituciją apie veiksmus, kurių ji ėmėsi siekdama pagerinti lėšų panaudojimo lygį, nes žemas lėšų panaudojimo lygis rodo, jog esama sunkumų planuojant ir vykdant biudžetą;

                  24.

                  pažymi, kad įsipareigojimai tais atvejais, kai buvo ypač sunku įvertinti išlaidas, buvo susiję su mokesčiais, mokėtinais Prancūzijos valdžios institucijoms, kelionių agentūrų mokesčiais ir priežiūros pareigūnų mokymais, kurių institucija tiesiogiai neorganizavo;

                  25.

                  pažymi, kad institucija atsižvelgė į 2011 m. išlaidų modelį, taip pat tai, kad 2012 m. biudžetas pertvarkytas ir kad 2013 m. biudžeto I ir II antraštinėse dalyse institucija atsižvelgia į tai, jog augimo laikotarpiu ne visi etatų plane numatyti postai bus užpildyti metų pradžioje;

                  26.

                  atkreipia dėmesį į tai, kad, remiantis institucijos nurodymais, dėl techninių sunkumų ir vėlai įdiegtos sistemos ABAC atitinkami biudžetiniai įsipareigojimai sąskaitose įregistruoti tik 2011 m. pabaigoje;

                  27.

                  pažymi, kad Audito Rūmai nustatė keletą atvejų, su kuriais susijusi bendra suma sudaro 207 442 EUR, kai į 2012 m. perkelti mokėjimų asignavimai neatitiko prisiimtų teisinių įsipareigojimų; ragina instituciją informuoti biudžeto vykdymą tvirtinančią instituciją apie veiksmus, kurių ji ėmėsi, kad įvertintų šią problemą, nes tokie perkėlimai yra netinkami ir turėtų būti panaikinti;

                  28.

                  pripažįsta, kad pagerėjo institucijos ilgalaikio turto valdymas; taip pat pažymi, kad, kalbant apie nematerialųjį turtą, pasakytina, jog institucija nuo 2012 m. sausio 1 d. pradėjo taikyti su IT projektais dirbančių vidaus darbuotojų darbo laiko registravimo korteles ir kad šiuo metu ji gerina atitinkamas procedūras;

         Kontrolės sistemos

                  29.

                  pažymi, kad institucijos vidaus kontrolės standartai priimti 2012 m. ir kad 2012 m. taip pat paskirtas vidaus kontrolės koordinatorius;

                  30.

                  palankiai vertina 2011 m. sausio 11 d. priimtą valdybos sprendimą dėl vidaus tyrimų, susijusių su sukčiavimo, korupcijos ir kitokios neteisėtos Sąjungos interesams kenkiančios veiklos prevencija; pažymi, kad šis sprendimas pagrįstas sprendimo pavyzdžio, pridėto prie 1999 m. gegužės 25 d. Tarpinstitucinio susitarimo, tekstu ir pagal jį institucija prisijungia prie šio susitarimo;

                  31.

                  pažymi, kad priimta didžioji dalis institucijos su Tarnybos nuostatais susijusių įgyvendinimo taisyklių, tačiau kai kurios taisyklės dar turi būti patvirtintos ar galutinai parengtos;

                  32.

                  atsižvelgia į esamą padėtį, kuri yra identiška trijose Europos priežiūros institucijose:

                              —

                              14 įgyvendinimo taisyklių priimta 2011 m.,

                              —

                              5 įgyvendinimo taisyklės patvirtintos 2012 m.,

                              —

                              septynias įgyvendinimo taisykles turi patvirtinti Komisijos kolegija arba Žmogiškųjų išteklių generalinis direktoratas,

                              —

                              Komisija dar nepatvirtino keturių įgyvendinimo taisyklių, dėl kurių trys Europos priežiūros institucijos turėjo persvarstyti naujais modeliais pagrįstas taisykles remdamosi naujais Tarnybos nuostatais;

         Įdarbinimo procedūros

                  33.

                  pažymi, kad institucija pakeitė savo įdarbinimo procedūras pagal Audito Rūmų rekomendacijas; ragina instituciją informuoti biudžeto įvykdymą tvirtinančią instituciją apie tolesnius veiksmus, kurių ji ėmėsi siekdama pagerinti įdarbinimo procedūras; mano, kad kai kurios Tarnybos nuostatų nuostatos gali reikšti didelę administracinę naštą; todėl skatina Komisiją sudaryti sąlygas tam tikram supaprastinimui pagal Tarnybos nuostatų 110 straipsnį, susijusį su agentūromis;

                  34.

                  remdamasis metinėmis finansinėmis ataskaitomis (9) atkreipia dėmesį į tai, kad 2011 m. institucijai buvo labai svarbūs, nes ji steigėsi ir didino personalą, kad galėtų tinkamai vykdyti naujas funkcijas ir užduotis; pažymi, kad 2012 m. gruodžio 31 d. institucijos personalą sudarė 50 laikinųjų darbuotojų, 3 darbuotojai, įdarbinti pagal Prancūzijos sutartis ir perimti iš ankstesnės organizacijos, penki sutartininkai, du deleguoti nacionaliniai ekspertai ir du stažuotojai;

                  35.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2013 m. balandžio 17 d. rezoliucijoje (10) dėl agentūrų veiklos, finansų valdymo ir kontrolės.

         (1)  OL C 388, 2012 12 15, p. 157.

         (2)  OL L 248, 2002 9 16, p. 1.

         (3)  OL L 298, 2012 10 26, p. 1.

         (4)  OL L 331, 2010 12 15, p. 84.

         (5)  OL L 357, 2002 12 31, p. 72.

         (6)  OL L 331, 2010 12 15, p. 12, 62 straipsnio 1 dalis.

         (7)  2011 m. metinės finansinės atskaitos, p. 27.

         (8)  2011 m. metinės finansinės ataskaitos, p. 42.

         (9)  2011 m. metinės finansinės ataskaitos, p. 46.

         (10)  Priimti tekstai, P7_TA(2013)0134 (žr. šio Oficialiojo leidinio p. 374).


title: 2011/600/ES: 2011 m. gegužės 10 d. Europos Parlamento sprendimas dėl Eurojusto 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl Eurojusto 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/215

         EUROPOS PARLAMENTO SPRENDIMAS
   2011 m. gegužės 10 d.
   dėl Eurojusto 2009 finansinių metų biudžeto įvykdymo patvirtinimo
   (2011/600/ES)
   EUROPOS PARLAMENTAS,

               —

               atsižvelgdamas į Eurojusto 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl Eurojusto 2009 finansinių metų metinių finansinių ataskaitų su Eurojusto atsakymais (1),

               —

               atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,

               —

               atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0133/2011),

               1.

               patvirtina Eurojusto direktoriui, kad Eurojusto 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, Eurojusto direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serijoje).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 338, 2010 12 14, p. 144.

      (2)  OL L 248, 2002 9 16, p. 1.

      (3)  OL L 63, 2002 3 6, p. 1.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl Eurojusto 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į Eurojusto 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl Eurojusto 2009 finansinių metų metinių finansinių ataskaitų su Eurojusto atsakymais (1),

                  —

                  atsižvelgdamas į 2011 m. vasario 15 d. Tarybos rekomendaciją (05892/2011 – C7–0052/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo Finansinio reglamento (2), ypač į jo 185 straipsnį,

                  —

                  atsižvelgdamas į 2002 m. vasario 28 d. Tarybos sprendimą Nr. 2002/187/TVR, įkuriantį Eurojustą siekiant sustiprinti kovą su sunkiais nusikaltimais (3), ypač į jo 36 straipsnį,

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Piliečių laisvių, teisingumo ir vidaus reikalų komiteto nuomonę (A7–0133/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas vykdytos finansinės operacijos yra teisėtos ir tvarkingos;

                  B.

                  kadangi Parlamentas 2010 m. gegužės 5 d. patvirtino Eurojusto administracijos direktoriui, kad Agentūros 2008 finansinių metų biudžetas įvykdytas (5), ir prie biudžeto įvykdymo patvirtinimo sprendimo pridėtoje savo rezoliucijoje, be kita ko:

                              —

                              džiaugėsi, kad 2008 m. rugsėjo 24 d. pasirašytas praktinis susitarimas dėl Agentūros ir OLAF bendradarbiavimo tvarkos,

                              —

                              atkreipė dėmesį į tai, jog Audito Rūmai nurodė, kad 2008 m. Agentūra vis dar susidūrė su asignavimų perkėlimo į kitus metus problema, nors jų lygis buvo daug žemesnis, palyginti su ankstesniais metais (13 % galutinių biudžeto asignavimų, palyginti su 25 % į kitus metus perkeltų asignavimų 2007 m.),

                              —

                              apgailestavo, kad Audito Rūmai vėl, kaip ir trejais ankstesniais finansiniais metais, nustatė viešųjų pirkimų procedūrų pažeidimų;

                  C.

                  kadangi 2009 m. Agentūros biudžetas siekė 26 400 000 EUR, t. y. 6,4 % daugiau nei 2008 finansiniais metais;

         Veiklos rezultatai

                  1.

                  palankiai vertina Agentūros iniciatyvą įtraukti pagrindinius veiklos rodiklius į savo 2010 m. skyriaus planus; tačiau ragina Agentūrą informuoti biudžeto įvykdymo patvirtinimo instituciją apie šiuos pagrindinius rodiklius ir jų sąsajas su Agentūros tikslais, biudžetu ir veiklos programa; mano, kad susiejus rodiklius su tikslais, biudžetu ir Agentūros veiklos programa suinteresuotos šalys galės geriau įvertinti Agentūros veiklą;

                  2.

                  palankiai vertina Agentūros iniciatyvą prie 2009 m. Audito Rūmų ataskaitos pridėtoje lentelėje pateikti operacijų, kurios buvo atliktos 2008–2009 metais, palyginimą siekiant biudžeto įvykdymo patvirtinimo institucijai suteikti galimybę geriau įvertinti Agentūros veiklą skirtingais metais;

         Asignavimų perkėlimas

                  3.

                  su džiaugsmu pažymi, kad Audito Rūmai nepateikė pastabų dėl 2009 m. perkeltų asignavimų ir panaikintų asignavimų lygio;

                  4.

                  pažymi, kad Agentūros biudžeto įvykdymo patvirtinimas ir toliau turėtų būti pagrįstas agentūros visų metų darbo rezultatais;

                  5.

                  ragina Agentūrą informuoti biudžeto įvykdymo patvirtinimo instituciją, kokių veiksmų imtasi siekiant išvengti asignavimų perkėlimo – tai buvo problema, kuri kartojosi per ankstesnes biudžeto įvykdymo patvirtinimo procedūras;

         Viešųjų pirkimų procedūrų gerinimas

                  6.

                  džiaugiasi, kad Agentūra nustatė priemones, kurias taikant bus galima įvertinti atitinkamų produktų ir (arba) paslaugų rinkos vertę prieš pradedant viešųjų pirkimų procedūrą; mano, kad ši iniciatyva svarbi ir ją taip pat turėtų taikyti kitos agentūros; be to, palankiai vertina Agentūros 2009 m. viešųjų pirkimų planą, kuriuo vadovaujantis Agentūros skyriams ir tarnyboms buvo daug lengviau tvarkyti savo konkursus; mano, kad šios iniciatyvos gerina leidimus duodančio pareigūno vadovavimą ir kontrolę;

         Žmogiškieji ištekliai

                  7.

                  pareiškia esąs susirūpinęs dėl to, kad Audito Rūmai vėl nustatė įdarbinimo procedūrų planavimo ir vykdymo trūkumų; ypač atkreipia dėmesį į vis dar per aukštą laisvų darbo vietų lygį (24 %), nors jis ir sumažėjo, palyginti su 2008 m. (26 %) ir 2007 m. (33 %); atitinkamai ragina Agentūrą parengti išsamų įdarbinimo planą siekiant žymiai sumažinti laisvų darbo vietų lygį ir apie tai informuoti biudžeto įvykdymo patvirtinimo instituciją; tačiau palankiai vertina Agentūros siekį iki 2011 m. pabaigos sumažinti laisvų darbo vietų lygį iki mažiau nei 8 %;

                  8.

                  džiaugiasi, kad iki 2009 m. pabaigos Agentūra sumažino laikinųjų darbuotojų, dirbančių tokiomis pačiomis sąlygomis kaip personalo nariai, skaičių nuo 31 iki 10; tačiau ragina Agentūrą ir toliau mažinti šių darbuotojų skaičių, kaip rekomendavo Vidaus audito tarnyba (VAT);

                  9.

                  pripažįsta, kad 2009 m. Agentūra pradėjo naują įdarbinimo procedūrą, pagal kurią atrankos komisija į pokalbį kviečia tik tuos kandidatus, kurie per pirmąjį etapą surenka ne mažiau kaip 75 % balų, o į rezervo sąrašą įtraukia tik tuos kandidatus, kurie per pokalbį ir testą raštu surenka ne mažiau kaip 75 % galimo įvertinimo;

                  10.

                  išreiškia susirūpinimą tuo, kad Audito Rūmai pranešė, jog tris iš šešių vidurinės grandies vadovų (padalinių vadovų) etatus Agentūroje laikinai buvo užėmę joje dirbantys „laikinai pavaduojantys“ darbuotojai; pabrėžia, kad ši padėtis atspindi sunkumus pritraukiant ir išlaikant tinkamus darbuotojus; tačiau palankiai vertina Agentūros planus priimti sprendimą, kuriuo remiantis kandidatų galutinis vertinimas bus grindžiamas atsižvelgiant į įvertinimą, suteiktą prašymo formos užpildymo momentu, ir į testų raštu bei pokalbių rezultatus; mano, kad tai pagerins Agentūros atrankos procedūras, kadangi bus veiksmingai atsižvelgiama į kiekvieno kandidato savybes;

         Vidaus auditas

                  11.

                  pažymi, kad iš 26 rekomendacijų, kurias 2008 m. gruodžio 31 d. pateikė VAT, įgyvendintos tik 4 (dvi iš jų buvo laikomos svarbiausiomis); be to, pažymi, kad 2009 m. gruodžio mėn. VAT pateikė papildomą rekomendaciją, ir kad 15 iš likusių 23 rekomendacijų vėluojama įgyvendinti daugiau nei 12 mėnesių; taigi ragina Agentūrą informuoti biudžeto įvykdymą tvirtinančią instituciją apie tokio vėlavimo priežastis ir nedelsiant imtis veiksmų siekiant pagerinti įdarbinimo procedūrą, sumažinti laikinųjų darbuotojų skaičių, pertvarkyti Žmogiškųjų išteklių skyrių, parengti žmogiškųjų išteklių valdymo planą, sustiprinti žmogiškųjų išteklių skyriaus veiklos kontrolę ir persvarstyti išimčių registro turinį;

                  12.

                  palankiai vertina Agentūros iniciatyvą pateikti biudžeto įvykdymo patvirtinimo institucijai VAT metinę Agentūros vidaus audito ataskaitą; laiko tai skaidrumo užtikrinimo požymiu ir geros praktikos pavyzdžiu, kuriuo turėtų sekti visos kitos agentūros;

                  13.

                  pažymi, kad kitos su sprendimu dėl biudžeto įvykdymo patvirtinimo susijusios pastabos, kurios yra horizontaliojo pobūdžio, pateikiamos 2011 m. gegužės 10 d. rezoliucijoje (6) dėl ES agentūrų veiklos, finansų valdymo ir kontrolės.

         (1)  OL C 338, 2010 12 14, p. 144.

         (2)  OL L 248, 2002 9 16, p. 1.

         (3)  OL L 63, 2002 3 6, p. 1.

         (4)  OL L 357, 2002 12 31, p. 72.

         (5)  OL L 252, 2010 9 25, p. 202.

         (6)  Priimti tekstai, P7_TA(2011)0163 (žr. šio Oficialiojo leidinio p. 269).


title: 2013/297/ES: 2013 m. gegužės 13 d. Tarybos sprendimas dėl Europos Sąjungos ir Ukrainos susitarimo, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo, sudarymo#Europos Sąjungos ir Ukrainos susitarimas, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo

text:
20.6.2013

               LT

               Europos Sąjungos oficialusis leidinys

               L 168/10

      TARYBOS SPRENDIMAS

   2013 m. gegužės 13 d.
   dėl Europos Sąjungos ir Ukrainos susitarimo, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo, sudarymo
   (2013/297/ES)
   EUROPOS SĄJUNGOS TARYBA,
   atsižvelgdama į Europos Sąjungos sutartį,
   atsižvelgdama į Sutartį dėl Europos Sąjungos veikimo, ypač į jos 77 straipsnio 2 dalies a punktą kartu su 218 straipsnio 6 dalies a punktu,
   atsižvelgdama į Europos Komisijos pasiūlymą,
   atsižvelgdama į Europos Parlamento pritarimą,
   kadangi:

               (1)

               remiantis Tarybos sprendimu 2012/428/ES (1), 2012 m. liepos 23 d. buvo pasirašytas Europos Sąjungos ir Ukrainos susitarimas, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo (toliau – Susitarimas), su sąlyga, kad jis bus sudarytas;

               (2)

               Susitarimas turėtų būti patvirtintas;

               (3)

               šis sprendimas yra Šengeno acquis nuostatų, kurias įgyvendinant Jungtinė Karalystė nedalyvauja pagal 2000 m. gegužės 29 d. Tarybos sprendimą 2000/365/EB dėl Jungtinės Didžiosios Britanijos ir Šiaurės Airijos Karalystės prašymo dalyvauti įgyvendinant kai kurias Šengeno acquis nuostatas (2), plėtojimas; todėl Jungtinė Karalystė nedalyvauja priimant šį sprendimą ir jis nėra jai privalomas ar taikomas;

               (4)

               šis sprendimas yra Šengeno acquis nuostatų, kurias įgyvendinant Airija nedalyvauja pagal 2002 m. vasario 28 d. Tarybos sprendimą 2002/192/EB dėl Airijos prašymo dalyvauti įgyvendinant kai kurias Šengeno acquis nuostatas (3), plėtojimas; todėl Airija nedalyvauja priimant šį sprendimą ir jis nėra jai privalomas ar taikomas;

               (5)

               pagal Protokolo Nr. 22 dėl Danijos pozicijos, pridėto prie Europos Sąjungos sutarties ir Sutarties dėl Europos Sąjungos veikimo, 1 ir 2 straipsnius Danija nedalyvauja priimant šį sprendimą ir jis nėra jai privalomas ar taikomas,

         PRIĖMĖ ŠĮ SPRENDIMĄ:
   1 straipsnis
   Sąjungos vardu patvirtinamas Europos Sąjungos ir Ukrainos susitarimas, kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo.
   Susitarimo tekstas pridedamas prie šio sprendimo.
   2 straipsnis
   Tarybos pirmininkas paskiria asmenį (-is), įgaliotą (-us) Sąjungos vardu pateikti Susitarimo 2 straipsnyje numatytą pranešimą ir taip išreikšti Sąjungos sutikimą laikytis Susitarimo (4).
   3 straipsnis
   Šis sprendimas įsigalioja jo priėmimo dieną.

      Priimta Briuselyje 2013 m. gegužės 13 d.

            Tarybos vardu

            Pirmininkas

         S. COVENEY

      (1)  OL 199, 2012 7 26, p. 1.

      (2)  OL L 131, 2000 6 1, p. 43.

      (3)  OL L 64, 2002 3 7, p. 20.

      (4)  Susitarimo įsigaliojimo datą Europos Sąjungos oficialiajame leidinyje paskelbs Tarybos Generalinis sekretoriatas.

      Europos Sąjungos ir Ukrainos

         SUSITARIMAS,
      kuriuo iš dalies keičiamas Europos bendrijos ir Ukrainos susitarimas dėl vizų išdavimo tvarkos supaprastinimo
      EUROPOS SĄJUNGA
      ir
      UKRAINA,
      toliau – Šalys,
      ATSIŽVELGDAMOS į Europos bendrijos ir Ukrainos susitarimą dėl vizų išdavimo tvarkos supaprastinimo, įsigaliojusį 2008 m. sausio 1 d.,
      Siekdamos dar palengvinti žmonių tarpusavio ryšius,
      PRIPAŽINDAMOS, kad labai svarbu nustatytu laiku pradėti taikyti Ukrainos piliečiams bevizį režimą, su sąlyga, kad bus įgyvendintos gerai valdomo ir saugaus judumo sąlygos,
      ATSIŽVELGDAMOS į tai, kad įsigaliojo 2009 m. liepos 13 d. Europos Parlamento ir Tarybos reglamentas (EB) Nr. 810/2009, nustatantis Bendrijos vizų kodeksą (Vizų kodeksas) (1), kuriuo, visų pirma, numatyta pareiga pagrįsti atsisakymą išduoti vizą ir teisė tokį atsisakymą apskųsti,
      Atsižvelgdamos į Protokolą dėl į Europos Sąjungos sistemą integruotos Šengeno acquis ir Protokolą dėl Jungtinės Karalystės ir Airijos pozicijos dėl laisvės, saugumo ir teisingumo erdvės, pridėtus prie Europos Sąjungos sutarties ir Sutarties dėl Europos Sąjungos veikimo, ir patvirtindamos, kad šio susitarimo nuostatos netaikomos Jungtinei Karalystei ir Airijai,
      Atsižvelgdamos į Protokolą dėl Danijos pozicijos, pridėtą prie Europos Sąjungos sutarties ir Sutarties dėl Europos Sąjungos veikimo, ir patvirtindamos, kad šio susitarimo nuostatos netaikomos Danijai,
      SUSITARĖ:
      1 straipsnis
      Europos bendrijos ir Ukrainos susitarimas dėl vizų išdavimo tvarkos supaprastinimo (toliau – Susitarimas) iš dalies keičiamas pagal šio straipsnio nuostatas:

                  1)

                  pavadinime žodis „bendrijos“ pakeičiamas žodžiu „Sąjungos“;

                  2)

                  1 straipsnio 2 dalyje įterpiama ši pirma pastraipa:
                  „Vėl nustatyti vizos reikalavimą Ukraina gali tik visų valstybių narių visiems ar tam tikrų kategorijų piliečiams, o ne atskirų valstybių narių visiems ar tam tikrų kategorijų piliečiams.“;

                  3)

                  2 straipsnio 1 ir 2 dalyse žodis „Bendrijos“ pakeičiamas žodžiais „Europos Sąjungos“;

                  4)

                  3 straipsnio e punkte žodis „Bendrijos“ pakeičiamas žodžiais „Europos Sąjungos“;

                  5)

                  4 straipsnio 1 dalis iš dalies keičiama taip:

                              a)

                              c punktas pakeičiamas taip:

                                          „c)

                                          vairuotojams, vykdantiems tarptautinius krovinių ir keleivių pervežimus į valstybių narių teritoriją Ukrainoje registruotomis transporto priemonėmis:

                                                      —

                                                      raštiško Ukrainos nacionalinės vežėjų asociacijos kvietimo dėl tarptautinių pervežimų keliais, kuriame nurodomas kelionių tikslas, trukmė, vieta (vietos), į kurią (kurias) važiuojama, ir dažnumas;“;

                              b)

                              e punktas pakeičiamas taip:

                                          „e)

                                          žurnalistams ir juos lydintiems techniniams darbuotojams, atliekantiems profesines pareigas:

                                                      —

                                                      profesinės organizacijos arba prašymą išduoti vizą teikiančio asmens darbdavio išduoto pažymėjimo arba kito dokumento, patvirtinančio, kad atitinkamas asmuo yra kvalifikuotas žurnalistas, ir kad kelionės tikslas – atlikti žurnalistinį darbą, arba patvirtinančio, kad atitinkamas asmuo yra žurnalistą lydintis techninis darbuotojas, atliekantis profesines pareigas;“;

                              c)

                              i punktas pakeičiamas taip:

                                          „i)

                                          susigiminiavusių miestų ir kitų savivaldos institucijų organizuojamų oficialių mainų programų dalyviams:

                                                      —

                                                      tų miestų arba kitų savivaldos institucijų vadovų (merų) raštiško kvietimo;“;

                              d)

                              j punktas pakeičiamas taip:

                                          „j)

                                          artimiems giminaičiams – sutuoktiniams, vaikams (įskaitant įvaikius), tėvams (įskaitant globėjus), seneliams ir anūkams, – lankantiems Ukrainos piliečius, teisėtai gyvenančius valstybių narių teritorijoje arba Europos Sąjungos piliečius, gyvenančius valstybės narės, kurios pilietybę jie turi, teritorijoje:

                                                      —

                                                      priimančiojo asmens raštiško kvietimo;“;

                              e)

                              m punktas pakeičiamas taip:

                                          „m)

                                          dėl medicininių priežasčių besilankantiems asmenims ir, jei reikia, juos lydintiems asmenims:

                                                      —

                                                      oficialaus medicinos įstaigos dokumento, patvirtinančio, kad būtina medicininė priežiūra toje institucijoje ir kad būtinas lydintis asmuo, taip pat pakankamų finansinių lėšų medicininiam gydymui apmokėti įrodymo;“;

                              f)

                              pridedami šie punktai:

                                          „n)

                                          pilietinės visuomenės organizacijų atstovams, vykstantiems dalyvauti mokymuose, seminaruose, konferencijose, taip pat pagal mainų programas:

                                                      —

                                                      priimančiosios organizacijos raštiško kvietimo, patvirtinimo, kad asmuo yra pilietinės visuomenės organizacijos atstovas ir tokios organizacijos įsteigimo pažymėjimo iš atitinkamo registro, išduoto valstybinės valdžios institucijos, laikantis nacionalinės teisės nuostatų;

                                          o)

                                          laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje:

                                                      —

                                                      priimančiosios organizacijos raštiško kvietimo, kuriuo patvirtinama, kad atitinkamas asmuo dalyvauja renginyje;

                                          p)

                                          religinių bendruomenių atstovams:

                                                      —

                                                      raštiško Ukrainoje registruotos religinės bendruomenės kvietimo, kuriame nurodomas kelionių tikslas, trukmė ir dažnumas;

                                          q)

                                          oficialių Europos Sąjungos tarpvalstybinio bendradarbiavimo programų, pavyzdžiui, vykdomų įgyvendinant Europos kaimynystės ir partnerystės priemonę (EKPP), dalyviams:

                                                      —

                                                      priimančiosios organizacijos raštiško kvietimo.“;

                  6)

                  5 straipsnio 1–3 dalys pakeičiamos taip:
                  „1.   Valstybių narių diplomatinės atstovybės ir konsulinės įstaigos išduoda penkerius metus galiojančias daugkartines vizas šių kategorijų piliečiams:

                              a)

                              profesines pareigas atliekantiems nacionalinių ir regioninių Vyriausybių bei parlamentų nariams, konstitucinių ir aukščiausiųjų teismų teisėjams, valstybiniams ir vietos prokurorams bei jų pavaduotojams, jeigu jie šiuo susitarimu nėra atleisti nuo vizos reikalavimo;

                              b)

                              nuolatiniams oficialių delegacijų nariams, kurie pagal oficialius Ukrainai skirtus kvietimus reguliariai dalyvauja susitikimuose, konsultacijose, derybose arba mainų programose, taip pat renginiuose, kuriuos valstybių narių teritorijoje organizuoja tarpvyriausybinės organizacijos;

                              c)

                              sutuoktiniams ir jaunesniems nei 21 metų arba išlaikomiems vaikams (įskaitant įvaikius) ir tėvams (įskaitant globėjus), lankantiems Ukrainos piliečius, teisėtai gyvenančius valstybių narių teritorijoje, arba Europos Sąjungos piliečius, gyvenančius valstybės narės, kurios pilietybę jie turi, teritorijoje;

                              d)

                              verslininkams ir verslo organizacijų atstovams, reguliariai vykstantiems į valstybes nares;

                              e)

                              žurnalistams ir juos lydintiems techniniams darbuotojams, atliekantiems profesines pareigas.

                        Nukrypstant nuo pirmos pastraipos, kai akivaizdu, kad keliauti dažnai arba reguliariai būtina arba ketinama trumpesnį laikotarpį, išduodama daugkartinė viza, galiojanti tik atitinkamą laikotarpį, ypač jeigu:

                              —

                              a punkte nurodytų asmenų atveju – tarnybinių įgaliojimų terminas,

                              —

                              b punkte nurodytų asmenų atveju – nuolatinio oficialios delegacijos nario statuso galiojimo trukmė,

                              —

                              c punkte nurodytų asmenų atveju – teisėtai Europos Sąjungoje gyvenantiems Ukrainos piliečiams išduoto leidimo teisėtai gyventi galiojimo trukmė,

                              —

                              d punkte nurodytų asmenų atveju – verslo organizacijos atstovo statuso ar darbo sutarties galiojimo trukmė,

                              —

                              e punkte nurodytų asmenų atveju – darbo sutarties terminas

                        yra trumpesnis nei penkeri metai.
                  2.   Valstybių narių diplomatinės atstovybės ir konsulinės įstaigos išduoda vienus metus galiojančias daugkartines vizas šių kategorijų piliečiams, su sąlyga, kad per praėjusius metus jie buvo gavę bent vieną vizą, pasinaudojo ja laikydamiesi lankomos valstybės teisės aktų, reglamentuojančių atvykimą ir buvimą jos teritorijoje:

                              a)

                              vairuotojams, vykdantiems tarptautinius krovinių ir keleivių pervežimus į valstybių narių teritoriją Ukrainoje registruotomis transporto priemonėmis;

                              b)

                              traukinių, refrižeratorių ir lokomotyvų brigados nariams tarptautiniuose traukiniuose, vykstančiuose į valstybių narių teritoriją;

                              c)

                              mokslo, kultūros ir meno veikloje, įskaitant universitetų ir kitokias mainų programas, dalyvaujantiems asmenims, kurie reguliariai vyksta į valstybes nares;

                              d)

                              tarptautinių sporto renginių dalyviams ir juos lydintiems asmenims, atliekantiems profesines pareigas;

                              e)

                              susigiminiavusių miestų ir kitų savivaldos institucijų organizuojamų oficialių mainų programų dalyviams;

                              f)

                              pilietinės visuomenės organizacijų atstovams, reguliariai vykstantiems į valstybes nares dalyvauti mokymuose, seminaruose, konferencijose, taip pat pagal mainų programas;

                              g)

                              oficialių Europos Sąjungos tarpvalstybinio bendradarbiavimo programų, pavyzdžiui, vykdomų įgyvendinant Europos kaimynystės ir partnerystės priemonę (EKPP), dalyviams;

                              h)

                              studentams ir aukštesnės studijų pakopos studentams, kurie reguliariai vyksta studijų arba mokymosi tikslais, taip pat pagal mainų programas;

                              i)

                              religinių bendruomenių atstovams;

                              j)

                              laisvųjų profesijų atstovams, dalyvaujantiems tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje;

                              k)

                              asmenims, kuriems dėl medicininių priežasčių būtina reguliariai lankytis valstybėse narėse, ir tam būtiniems juos lydintiems asmenims.

                        Nukrypstant nuo pirmos pastraipos, kai akivaizdu, kad keliauti dažnai arba reguliariai būtina arba ketinama trumpesnį laikotarpį, išduodama tik atitinkamą laikotarpį galiojanti daugkartinė viza.
                  3.   Valstybių narių diplomatinės atstovybės ir konsulinės įstaigos šio straipsnio 2 dalyje išvardytų kategorijų asmenims išduoda nuo dvejų iki penkerių metų galiojančias daugkartines vizas, su sąlyga, kad per praėjusius dvejus metus jie pasinaudojo vienus metus galiojančia daugkartine viza laikydamiesi lankomos valstybės teisės aktų, reglamentuojančių atvykimą ir buvimą jos teritorijoje, išskyrus tuos atvejus, kai akivaizdu, kad keliauti dažnai arba reguliariai būtina arba ketinama trumpesnį laikotarpį – tuomet išduodama tik atitinkamą laikotarpį galiojanti daugkartinė viza.“;

                  7)

                  6 straipsnis iš dalies keičiamas taip:

                              a)

                              3 dalis pakeičiama taip:
                              „3.   Tais atvejais, kai remdamasis atstumu tarp savo gyvenamosios vietos ir prašymo pateikimo vietos prašymą išduoti vizą teikiantis asmuo prašo priimti sprendimą dėl jo prašymo per tris dienas nuo šio prašymo pateikimo, ir konsulatas sutinka priimti sprendimą per tris dienas, už prašymo išduoti vizą nagrinėjimą valstybės narės ima 70 EUR mokestį.“;

                              b)

                              4 dalyje:

                                          i)

                                          įžanginė formuluotė pakeičiama taip:
                                          „4.   Nedarant poveikio 5 dalies taikymui, nuo prašymo išduoti vizą nagrinėjimo mokesčio atleidžiami šių kategorijų asmenys:“;

                                          ii)

                                          a punkte pridedami šie žodžiai:
                                          „ar Europos Sąjungos piliečių, gyvenančių valstybės narės, kurios pilietybę jie turi, teritorijoje“;

                                          iii)

                                          i punkte po žodžio „miestų“ įterpiami šie žodžiai:
                                          „ir kitų savivaldos institucijų“;

                                          iv)

                                          j punkte pridedami šie žodžiai:
                                          „ir juos lydintys techniniai darbuotojai, atliekantys profesines pareigas“;

                                          v)

                                          pridedami šie punktai:

                                                      „o)

                                                      religinių bendruomenių atstovai;

                                                      p)

                                                      laisvųjų profesijų atstovai, dalyvaujantys tarptautinėse parodose, konferencijose, simpoziumuose, seminaruose ar kituose panašiuose renginiuose, organizuojamuose valstybių narių teritorijoje;

                                                      q)

                                                      25 m. arba jaunesni seminarų, konferencijų, sporto, kultūrinių ar švietimo renginių, kuriuos organizuoja ne pelno organizacijos, dalyviai;

                                                      r)

                                                      pilietinės visuomenės organizacijų atstovai, vykstantys dalyvauti mokymuose, seminaruose, konferencijose, taip pat pagal mainų programas;

                                                      s)

                                                      oficialių Europos Sąjungos tarpvalstybinio bendradarbiavimo programų, pavyzdžiui, vykdomų įgyvendinant Europos kaimynystės ir partnerystės priemonę (EKPP), dalyviai.“;

                                          vi)

                                          pridedama ši pastraipa:
                                          „Pirma pastraipa taikoma ir tais atvejais, kai kelionės tikslas – tranzitas.“;

                              c)

                              pridedama ši dalis:
                              „5.   Jei išduodama vizas valstybė narė bendradarbiauja su išorės paslaugų teikėju, jis gali imti aptarnavimo mokestį. Šis mokestis proporcingas išorės paslaugų teikėjo išlaidoms, patirtoms teikiant paslaugą, ir neviršija 30 EUR. Valstybės narės gali, kaip ir anksčiau, visiems prašymą išduoti vizą teikiantiems asmenims leisti teikti prašymus tiesiogiai jų konsulatuose. Jei reikalaujama, kad prašymai išduoti vizą būtų pateikiami susitarus dėl susitikimo, toks susitikimas paprastai turi įvykti per dvi savaites nuo tos dienos, kai jo buvo paprašyta.“;

                  8)

                  10 straipsnis iš dalies keičiamas taip:

                              a)

                              pavadinimas pakeičiamas taip:

                                 „Diplomatiniai ir tarnybiniai pasai“;

                              b)

                              2 dalyje, kuri tampa 3 dalimi, žodžiai „1 dalyje“ pakeičiami žodžiais „1 ir 2 dalyse“;

                              c)

                              įterpiama ši nauja 2 dalis:
                              „2.   Ukrainos piliečiai, turintys galiojančius biometrinius tarnybinius pasus, gali įvažiuoti, išvažiuoti arba vykti tranzitu per valstybių narių teritoriją be vizų.“;

                  9)

                  12 straipsnio 1 dalis iš dalies keičiama taip:

                              a)

                              pirmame sakinyje žodis „bendrijos“ pakeičiamas žodžiu „Sąjungos“;

                              b)

                              antrame sakinyje žodis „Bendrijai“ pakeičiamas žodžiais „Europos Sąjungai“, o žodžiai „Europos Bendrijų Komisija“ – žodžiais „Europos Komisija“;

                  10)

                  13 straipsnis iš dalies keičiamas taip:

                              a)

                              esanti dalis tampa 1 dalimi;

                              b)

                              pridedama ši dalis:
                              „2.   Prieš įsigaliojant šiam Susitarimui sudarytų atskirų valstybių narių ir Ukrainos dvišalių susitarimų nuostatos, kuriomis ne biometrinių tarnybinių pasų turėtojai atleidžiami nuo vizos reikalavimo, toliau taikomos, nedarant poveikio atitinkamos valstybės narės ar Ukrainos teisei šiuos dvišalius susitarimus denonsuoti arba sustabdyti.“

            2 straipsnis
      Šį Susitarimą Šalys ratifikuoja arba tvirtina pagal savo atitinkamas procedūras ir jis įsigalioja kito mėnesio po dienos, kai paskutinė Šalis pranešė kitai, kad atliko pirmiau minėtas procedūras, pirmąją dieną.

         Priimta Briuselyje du tūkstančiai dvyliktųjų metų liepos dvidešimt trečią dieną dviem egzemplioriais anglų, bulgarų, čekų, danų, estų, graikų, ispanų, italų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir ukrainiečių kalbomis; visi tekstai yra vienodai autentiški.

            За Европейския съюз
            Por la Unión Europea
            Za Evropskou unii
            For Den Europæiske Union
            Für die Europäische Union
            Euroopa Liidu nimel
            Για την Ευρωπαϊκή Ένωση
            For the European Union
            Pour l'Union européenne
            Per l'Unione europea
            Eiropas Savienības vārdā –
            Europos Sąjungos vardu
            Az Európai Unió részéről
            Għall-Unjoni Ewropea
            Voor de Europese Unie
            W imieniu Unii Europejskiej
            Pela União Europeia
            Pentru Uniunea Europeană
            Za Európsku úniu
            Za Evropsko unijo
            Euroopan unionin puolesta
            För Europeiska unionen
            За Європейське Спiвтовариство

            За Украйна
            Por Ucrania
            Za Ukrajinu
            For Ukraine
            Für die Ukraine
            Ukraina nimel
            Για την Ουκρανία
            For Ukraine
            Pour l'Ukraine
            Per l'Ucraina
            Ukrainas vārdā
            Ukrainos vardu
            Ukrajna részéről
            Għall-Ukrajna
            Voor Oekraïne
            W imieniu Ukrainy
            Pela Ucrânia
            Pentru Ucraina
            Za Ukrajinu
            Za Ukrajino
            Ukrainan puolesta
            På Ukrainas vägnar
            За Украïнy

         (1)  OL L 243, 2009 9 15, p. 1.

         EUROPOS SĄJUNGOS DEKLARACIJA DĖL DOKUMENTŲ, KURIUOS REIKIA PATEIKTI PRAŠANT TRUMPALAIKĖS VIZOS
         Kad iš vizos prašančių Ukrainos piliečių būtų reikalaujama pateikti iš esmės tokius pačius patvirtinamuosius dokumentus, Europos Sąjunga, vadovaudamasi Vizų kodekso 48 straipsnio 1 dalies a punktu, sudarys suderintą patvirtinamųjų dokumentų sąrašą.

         EUROPOS SĄJUNGOS DEKLARACIJA DĖL SUPAPRASTINTOS VIZŲ IŠDAVIMO TVARKOS ŠEIMOS NARIAMS
         Europos Sąjunga atkreipė dėmesį į Ukrainos pasiūlymą išplėsti šeimos narių, kuriems turėtų būti taikoma supaprastinta vizų išdavimo tvarka, sąvoką ir į šios kategorijos asmenų judėjimo tvarkos supaprastinimo svarbą Ukrainai.
         Siekiant palengvinti didesnio skaičiaus asmenų, turinčių giminystės ryšių (visų pirma seserų bei brolių ir jų vaikų) su Ukrainos piliečiais, teisėtai gyvenančiais valstybių narių teritorijoje, ar su Europos Sąjungos piliečiais, gyvenančiais valstybės narės, kurios pilietybę jie turi, teritorijoje, judumą, Europos Sąjunga ragina valstybių narių konsulines įstaigas pasinaudoti visomis Vizų kodekse numatytomis galimybėmis šios kategorijos asmenims taikyti supaprastintą vizų režimą, įskaitant, visų pirma, iš pareiškėjų reikalaujamų įrodomųjų dokumentų supaprastinimą, atleidimą nuo prašymų išduoti vizą tvarkymo mokesčių ir, tam tikrais atvejais, daugkartinių vizų išdavimą.

         EUROPOS SĄJUNGOS DEKLARACIJA DĖL SUSITARIMO 10 STRAIPSNIO 2 DALIES
         Jeigu Ukraina neteisingai taiko 10 straipsnio 2 dalį arba jo taikymas kelia grėsmę visuomenės saugumui, Europos Sąjunga gali iš dalies sustabdyti susitarimo, ypač jo 10 straipsnio 2 dalies, taikymą pagal Susitarimo 14 straipsnio 5 dalyje nustatytą procedūrą. Jeigu 10 straipsnio 2 dalies taikymas sustabdomas, Europos Sąjunga pradeda konsultacijas Susitarimu įsteigtame komitete, kad problemos, dėl kurių buvo sustabdytas jos taikymas, būtų išspręstos.

         BENDRA DEKLARACIJA DĖL ŠVEICARIJOS IR LICHTENŠTEINO
         Šalys atkreipia dėmesį į glaudžius Sąjungos ir Šveicarijos bei Lichtenšteino santykius, pirmiausia pagal 2004 m. spalio 26 d. Susitarimą dėl šių šalių asociacijos įgyvendinant, taikant ir plėtojant Šengeno acquis.
         Tokiomis aplinkybėmis pageidautina, kad Šveicarijos, Lichtenšteino ir Ukrainos valdžios institucijos nedelsdamos sudarytų dvišalį susitarimą dėl trumpalaikių vizų režimo supaprastinimo panašiomis sąlygomis, kokios nustatytos pakeistu Susitarimu.


title: 2011/616/ES: 2011 m. gegužės 10 d. Europos Parlamento sprendimas dėl bendros įmonės SESAR 2009 finansinių metų biudžeto įvykdymo patvirtinimo#2011 m. gegužės 10 d. Europos Parlamento rezoliucija, su pastabomis, sudarančiomis neatskiriamą sprendimo dėl bendros įmonės SESAR 2009 finansinių metų biudžeto įvykdymo patvirtinimo dalį

text:
27.9.2011

               LT

               Europos Sąjungos oficialusis leidinys

               L 250/255

         EUROPOS PARLAMENTO SPRENDIMAS
   2011 m. gegužės 10 d.
   dėl bendros įmonės SESAR 2009 finansinių metų biudžeto įvykdymo patvirtinimo
   (2011/616/ES)
   EUROPOS PARLAMENTAS,

               —

               atsižvelgdamas į bendros įmonės SESAR 2009 finansinių metų galutines metines ataskaitas,

               —

               atsižvelgdamas į Audito Rūmų ataskaitą dėl bendros įmonės SESAR 2009 m. gruodžio 31 d. pasibaigusių finansinių metų galutinių metinių ataskaitų kartu su bendros įmonės atsakymais (1),

               —

               atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

               —

               atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

               —

               atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

               —

               atsižvelgdamas į 2008 m. gruodžio 16 d. Tarybos reglamentą (EB) Nr. 1361/2008, iš dalies keičiantį Reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,

               —

               atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

               —

               atsižvelgdamas į Darbo tvarkos taisyklių 77 straipsnį ir į VI priedą,

               —

               atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0124/2011),

               1.

               patvirtina bendros įmonės SESAR direktoriui, kad bendros įmonės 2009 finansinių metų biudžetas įvykdytas;

               2.

               išdėsto savo pastabas toliau pateikiamoje rezoliucijoje;

               3.

               paveda Pirmininkui perduoti šį sprendimą ir rezoliuciją, kuri yra neatskiriama jo dalis, bendros įmonės SESAR vykdomajam direktoriui, Tarybai, Komisijai ir Audito Rūmams ir pasirūpinti, kad jie būtų paskelbti Europos Sąjungos oficialiajame leidinyje (L serija).

            Pirmininkas

         Jerzy BUZEK

            Generalinis sekretorius

         Klaus WELLE

      (1)  OL C 342, 2010 12 16, p. 30.

      (2)  OL L 248, 2002 9 16, p. 1.

      (3)  OL L 352, 2008 12 31, p. 12.

      (4)  OL L 357, 2002 12 31, p. 72.

      EUROPOS PARLAMENTO REZOLIUCIJA
      2011 m. gegužės 10 d.
      su pastabomis, sudarančiomis neatskiriamą sprendimo dėl bendros įmonės SESAR 2009 finansinių metų biudžeto įvykdymo patvirtinimo dalį
      EUROPOS PARLAMENTAS,

                  —

                  atsižvelgdamas į bendros įmonės SESAR 2009 finansinių metų galutines metines ataskaitas,

                  —

                  atsižvelgdamas į Audito Rūmų ataskaitą dėl bendros įmonės SESAR 2009 m. gruodžio 31 d. pasibaigusių finansinių metų galutinių metinių ataskaitų kartu su bendros įmonės atsakymais (1),

                  —

                  atsižvelgdamas į Tarybos 2011 m. vasario 15 d. rekomendaciją (05894/2011 – C7–0051/2011),

                  —

                  atsižvelgdamas į EB sutarties 276 straipsnį ir Sutarties dėl Europos Sąjungos veikimo 319 straipsnį,

                  —

                  atsižvelgdamas į 2002 m. birželio 25 d. Tarybos reglamentą (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (2), ypač į jo 185 straipsnį,

                  —

                  atsižvelgdamas į 2008 m. gruodžio 16 d. Tarybos reglamentą (EB) Nr. 1361/2008, iš dalies keičiantį Reglamentą (EB) Nr. 219/2007 dėl bendros įmonės naujos kartos Europos oro eismo vadybos sistemai (SESAR) sukurti įsteigimo (3), ypač į jo 4b straipsnį,

                  —

                  atsižvelgdamas į bendros įmonės SESAR finansines taisykles, kurias administracinė valdyba patvirtino 2009 m. liepos 28 d. (toliau – bendros įmonės SESAR finansinės taisyklės),

                  —

                  atsižvelgdamas į 2002 m. lapkričio 19 d. Komisijos reglamentą (EB, Euratomas) Nr. 2343/2002 dėl finansinio pagrindų reglamento, skirto įstaigoms, minėtoms Tarybos reglamento (EB, Euratomas) Nr. 1605/2002 dėl Europos Bendrijų bendrajam biudžetui taikomo finansinio reglamento (4) 185 straipsnyje, ypač į jo 94 straipsnį,

                  —

                  atsižvelgdamas į Darbo tvarkos taisyklių 77 straipsnį ir į VI priedą,

                  —

                  atsižvelgdamas į Biudžeto kontrolės komiteto pranešimą ir į Transporto ir turizmo komiteto nuomonę (A7–0124/2011),

                  A.

                  kadangi Audito Rūmai pranešė, kad jiems pateiktas pagrįstas patikinimas, jog 2009 finansinių metų metinės ataskaitos yra patikimos ir pagal jas atliktos finansinės operacijos yra teisėtos ir tvarkingos;

                  B.

                  kadangi bendra įmonė SESAR įsteigta 2007 m. vasario mėn. siekiant valdyti Bendro Europos dangaus oro eismo valdymo mokslinių tyrimų programą (SESAR);

                  C.

                  kadangi bendra įmonė dar tik pradeda veiklą ir iki 2009 m. pabaigos nespėjo iki galo įdiegti savo vidaus kontrolės ir finansinės atskaitomybės sistemų;

                  D.

                  kadangi bendra įmonė valdys visą materialų ir nematerialų turtą, kurį susikūrė pati ar kuris jai buvo perleistas SESAR projekto rengimo etapu pagal specialius su jos nariais sudarytus susitarimus;

                  E.

                  kadangi 2010 m. balandžio mėn. Audito Rūmai pateikė Nuomonę Nr. 2/2010 dėl bendros įmonės SESAR finansinių taisyklių;

                  1.

                  palankiai vertina tai, kad Audito Rūmai nustatė, jog bendros įmonės SESAR 2009 m. finansinės sąskaitos patikimos ir visos atliktos finansinės operacijos visais reikšmingais aspektais yra teisėtos ir tvarkingos;

                  2.

                  pažymi, kad bendrai įmonei iš 2009 m. Sąjungos biudžeto buvo skirta 55 000 000 EUR įsipareigojimų asignavimų ir 27 689 788 EUR mokėjimų asignavimų;

         Biudžeto vykdymas

                  3.

                  pažymi, kad bendros įmonės galutiniame 2009 m. biudžete buvo numatyta 325 000 000 EUR įsipareigojimų asignavimų ir 157 000 000 EUR mokėjimų asignavimų; taip pat pažymi, kad įsipareigojimų ir mokėjimų asignavimų panaudojimo lygis atitinkamai buvo 97,1 % ir 43,2 %;

                  4.

                  pripažįsta, kad bendra įmonė vis dar pradiniame veiklos etape, nes Reglamentas (EB) Nr. 1361/2008, pagal kurį pakeistas pagrindinis bendros įmonės SESAR aktas (EB) Nr. 219/2007, priimtas tik 2008 m. gruodžio 16 d.;

                  5.

                  pažymi, kad banko indėliai metų pabaigoje sudarė 86 800 000 EUR ir kad tai pažeidžia biudžeto metinio periodiškumo principą;

                  6.

                  mano, jog svarbu nustatyti sąlygas, kurioms esant teigiamas biudžeto rezultatų sąskaitos likutis įrašomas į kitų bendros įmonės finansinių metų biudžetą, siekiant konkretizuoti, kaip taikoma ši leidžianti nukrypti nuo bendrojo biudžeto subalansuotumo principo nuostata;

                  7.

                  yra susirūpinęs dėl to, kad integruota valdymo sistema, kurią naudojant būtų galima priskirti išlaidas konkretiems darbams ir nustatyti, iš kokių šaltinių padengiamos veiklos išlaidos, 2009 m. gruodžio mėn. dar nebuvo taikoma;

                  8.

                  reikalauja prie kiekvienų metų biudžeto pridėti ataskaitą dėl nepanaudotų asignavimų, perkeltų iš ankstesnių metų, kurioje būtų paaiškinta, kodėl minėtieji asignavimai nebuvo panaudoti, bei kaip ir kada jie bus panaudoti;

         Narių įnašai

                  9.

                  ragina bendrą įmonę suderinti narių įnašų pateikimą ataskaitose vadovaujantis Komisijos gairėmis;

                  10.

                  ragina bendrą įmonę SESAR savo įgyvendinimo taisyklėse toliau išplėtoti bendros įmonės SESAR finansinių taisyklių 97 ir 98 straipsnių nuostatas dėl narystės ir bendro finansavimo, visų pirma nuostatas dėl:

                              —

                              naujų narių įstojimo tvarkos,

                              —

                              narių daromų nepiniginių įnašų,

                              —

                              sąlygų, kuriomis bendra įmonė gali atlikti narių įnašų auditą,

                              —

                              sąlygų, kuriomis administracinė valdyba gali tvirtinti bendrą finansavimą, kai viršijama standartinė didžiausia 50 % norma;

         Vidaus kontrolės sistemos

                  11.

                  ragina bendrą įmonę užbaigti diegti savo vidaus kontrolės ir finansinės informacijos sistemą;

                  12.

                  džiaugiasi, kad Audito Rūmai patvirtino, jog 2009 m. buvo imtasi svarbių veiksmų kuriant kontrolės sistemas, bet reiškia susirūpinimą tuo, kad iki metų pabaigos nebuvo sukurta integruota finansinės, biudžeto ir veiklos informacijos valdymo priemonė; pažymi, kad bendra įmonė informavo, jog finansinės sistemos pradėtos taikyti 2010 m. gegužės mėn.;

                  13.

                  ragina bendrą įmonę į savo finansines taisykles įtraukti konkrečią nuorodą apie Vidaus audito tarnybos (VAT), kaip savo vidaus auditoriaus, įgaliojimus remiantis atitinkama Bendrijos įstaigoms skirto finansinio pagrindų reglamento nuostata;

                  14.

                  ypač mano, kad VAT, kaip vidaus auditorius, visų pirma turėtų bendrai įmonei patarti, kaip spręsti su rizika susijusius klausimus, pateikdama nepriklausomas nuomones dėl valdymo ir kontrolės sistemų kokybės ir rekomendacijas, kaip pagerinti operacijų vykdymo sąlygas ir skatinti patikimą finansų valdymą; mano, kad taip pat labai svarbu, kad bendra įmonė biudžeto institucijai, atsakingai už sprendimą dėl biudžeto įvykdymo, pateiktų direktoriaus parengtą ataskaitą, apibendrinančią vidaus auditoriaus atliktų vidaus auditų skaičių ir tipus, pateiktas rekomendacijas ir atsižvelgiant į rekomendacijas atliktus veiksmus;

                  15.

                  mano, kad, atsižvelgiant į bendros įmonės biudžeto dydį ir užduočių sudėtingumą, ji turėtų įsteigti audito komitetą, kuris teiktų ataskaitas tiesiogiai administracinei valdybai;

         Finansinis reglamentas

                  16.

                  pripažįsta, kad įsigaliojus Reglamentui (EB) Nr. 1361/2008, iš dalies keičiančiam Reglamentą (EB) Nr. 219/2007, administracinė valdyba 2009 m. liepos 28 d. priėmė naujas bendros įmonės SESAR finansines taisykles; mano, kad šios taisyklės didžia dalimi grindžiamos finansinio pagrindų reglamento principais, tačiau laikosi nuomonės, kad jas būtų galima dar patobulinti turint mintyje:

                              —

                              biudžeto principų taikymo išimtis,

                              —

                              VAT vaidmenį,

                              —

                              audito komiteto įsteigimą,

                              —

                              nuostatas dėl bendros įmonės SESAR narystės.

         (1)  OL C 342, 2010 12 16, p. 30.

         (2)  OL L 248, 2002 9 16, p. 1.

         (3)  OL L 352, 2008 12 31, p. 12.

         (4)  OL L 357, 2002 12 31, p. 72.